Adamson
Store norske leksikon,Språk og litteratur,Litteraturtyper,Tegneserier
Adamson er den første svenske tegneserien som ble internasjonalt berømt. Den ble laget av Oscar Jacobsson (1889–1945) fra 1920 til 1945, og siden av dansken Viggo Ludvigsen fram til 1965.
Adamson er en skallet, liten mann som røyker sigar og stadig kommer opp i problematiske situasjoner i dagliglivet. De daglige stripeseriene var kjennetegnet av en enkel stil, uten tekst og bakgrunner, og med bare de mest nødvendige rekvisitter. Serien ble lansert som Silent Sam i USA allerede i 1922.Adamson har gitt navn til en statuett som Svenska Serieakademin siden 1965 har delt ut til en svensk og en utenlandsk tegneseriekunstner. Les mer i Store norske leksikon tegneserier